12 kenyeletsa dintho tse ka bitswang dishejulo, dihlomathiso kapa diqhwaello kapa dihokelwa..13 Dipehelo tsa ditjhelete di fa basebedisi dintlha mabapi le matlotlo a setheo le ditshwanelo ka nako ya ho etsa pehelo esita le tshebediso pakeng tsa matsatsi a ho etsa pehelo. Dintlha tsena di molemo bakeng sa basebedisi ba etsang ditlhahlobo tsa bokgoni ba setheo ho tswela pele ho fana ka dintho le ditshebeletso boemong bo beilweng, le boemo ba matlotlo bo ka lokelang ho fuwa setheo ka nako e tlang e le hore se kgone ho tswela pele ho phethahatsa ho fana ka ditshebeletso..14 Ditheo di laolwa ke meedi ya bajete ka tsela ya ditekanyetso kapa ditumello tsa bajete (kapa ho ka lekanngwang le bajete) e leng tse ka sebediswang ka lebaka la molao, tekanyetso kapa tumello ya mofuta oo. Dipehelo tsa ditjhelete tsa sepheo sa kakaretso di tla fana ka dintlha hore na matlotlo a ile a fumanwa mme a sebedisitswe ka tshwanelo ho latela bajete e amohetsweng ka molao. Ditheo tse phatlalatsang ka molao dibajete tsa tsona tsa molao di loketse ho dumellana le ditshwanelo tsa Standards of GRAP ho Tlhahiso ya Dintlha tsa Bajete ka hara Dipehelo tsa Ditjhelete bakeng sa ditheo tse ding, moo dipehelo tsa ditjhelete le bajete di tshwanang ka tshwaro ya dibuka, Maemo ana a kgothaletsa ho kenngwa ka hara dipehelo tsa ditjhelete le papiso ya dipalo tsa bajete bakeng sa nako a ho etsa dipehelo. Ho etsa dipehelo mabapi le (di)bajete bakeng sa ditheo tsena ho ka hlahiswa ka ditsela tse fapaneng, ho kenyeletswa: (a) (b) tshebediso ya mokgwa wa kholomo bakeng sa dipehelo tsa ditjhelete, ka dikholomo tse arohaneng bakeng sa dialo tsa bajete le dipalo tsa nnete. Kholomo e bontshang diphetoho tse tsang bajeteng kapa katametsong le tsona di ka hlahiswa, bakeng sa phethahatso, le ditshenolo tsa hore dialo tsa bajete ha di a tlolwa. Haeba palo ya bajete kapa katametso e tlotswe, kapa ditshenyehelo di entswe ka ntle ho katametso kapa mokgwa o mong wa bolaodi, jwale dintlha di ka hlahiswa ka tsela ya ditlhakisetso bakeng sa ntho e tshwanelehang ka hara dipehelo tsa ditjhelete..15 Ditheo di kgothaleditswe, kapa di ka tshwanela ho ya ka molao, melawana kapa ditokomane tse tshwanang le tsona tse hlalositsweng ka molao, melawana ho hlahisa dintlha tse ekeditsweng ho thusa basebedisi ho hlahloba tshebetso ya setheo, le tataiso ya diasete, esita le ho etsa le ho hlahloba diqeto mabapi le kabo ya matlotlo. Dintlha tsena tse ekeditsweng di ka kenyeletsa dintlha mabapi le sephetho le ditlhahiso tsa setheo ka tsela ya ditshupo tsa tshebetso, dipehelo tsa tshebetso ya tshebeletso, ditekolo tsa lenaneo le dipehelo tse ding tsa botsamaisi mabapi le diphihlello tsa setheo nakong ya ho etsa pehelo..16 Ditheo di ka boela tsa kgothaletswa, kapa tsa lebellwa ka molao, melawana kapa ditokomane tse tshwanang le tseo ho hlahisa dintlha mabapi le ho ikobela molao, taolo kapa melawana ya ka ntle. Haeba dintlha mabapi le ho ikobela molao di sa kenyeletswa ka hara dipehelo tsa ditjhelete, ho ka ba molemo ho 12